ORDONANȚA PREȘEDINTELUI CAMEREI ÎNTÂI A TRIBUNALULUI FUNCȚIEI PUBLICE
19 iulie 2007
Cauza F‑98/06
Risto Lohiniva
împotriva
Comisiei Comunităților Europene
„Soluționare amiabilă la inițiativa Tribunalului – Radiere”
Obiectul: Acțiune formulată în temeiul articolelor 236 CE și 152 EA, prin care domnul Lohiniva solicită anularea deciziei din 30 mai
2006 a autorității împuternicite să facă numiri din cadrul Comisiei prin care a fost respinsă reclamația pe care o formulase
împotriva deciziei Comisiei prin care aceasta a refuzat să îi recunoască, începând cu momentul în care a fost repartizat la
Bruxelles, după o perioadă de serviciu în Finlanda, dreptul de a continua să transfere către această țară 35 % din remunerația
sa lunară netă, în conformitate cu articolul 17 din anexa XIII la statut
Decizia: Radiază cauza F‑98/06, Lohiniva/Comisia, din registrul Tribunalului. Obligă Comisia să plătească reclamantului, în vederea
stingerii definitive a litigiului, suma de 5 000 de euro, care include cheltuielile de judecată efectuate de acesta. Comisia
suportă propriile cheltuieli de judecată.
Sumarul ordonanței
Funcționari – Acțiune – Soluționare amiabilă a litigiului în fața Tribunalului Funcției Publice – Radiere din registru
[Regulamentul de procedură al Tribunalului de Primă Instanță, art.87 alin. (5) al doilea paragraf și art. 98 primul paragraf; Decizia 2004/752 a Consiliului, art.3 alin. (4)]